הוויגלס

הוויגלס (באנגלית: The Wiggles) הוא הרכב מוזיקלי אוסטרלי המתמחה ביצירה ובביצוע של מוזיקה לילדים בגיל הרך. חברי ההרכב בהווה הם אנתוני פילד (אנ'), אמה ווטקינס (אנ'), סיימון פרייס (אנ'), לאכלן גילספי (אנ'), טסהאי הוקינס(אנ'), איווי פריס(אנ'), ג'ון פירס(אנ'), קתרינה מטה(אנ'), ולוסיה פילד(אנ'). חברי ההרכב המקוריים היו אנתוני פילד, פיליפ ווילצ'ר (אנ'), מוריי קוק (אנ'), ג'ף פאט (אנ') וגרג פייג' (אנ'). אלבומי המוזיקה, קלטות הווידאו, וההופעות החיות של ההרכב זכו להצלחה בינלאומית. עד 2010 נמכרו ברחבי העולם 23 מיליון תקליטורי DVD של הוויגלס ו-7 מיליון תקליטורי CD. הוויגלס הם מהבדרנים המצליחים ביותר באוסטרליה עם הכנסות שנתיות שהסתכמו בשנת 2009 בלבד ב-45 מיליון דולרים אוסטרלים. בין השנים 2004 - 2008 ההרכב הוביל בראש רשימת הבדרנים הרווחיים ביותר באוסטרליה של מגזין העסקים האוסטרלי Business Review Weekly. בישראל הזיכיון שלו לא דובב בעברית. במהלך שנות ה-80 פילד ופאט היו חברים בלהקת הפופ האוסטרלית The Cockroaches (אנ'). קוק היה גם הוא חבר במספר להקות שונות במהלך שנות ה-80. בתחילת שנות ה-90, בעת שקוק, פילד, ווילצ'ר ופייג' למדו פדגוגיה לגיל הרך באוניברסיטת מק'גווייר שבסידני הארבעה ייסדו את ההרכב והחלו להפיק ביחד הופעות מוזיקליות לילדים בגיל הרך. השילוב של שירי הילדים הפשוטים והקליטים אותם הם ביצעו, והדמויות החביבות אותם הם גילמו בהופעותיהם הובילו במהרה לכך שההרכב זכה להצלחה אדירה בקרב ילדי אוסטרליה במהלך שנות ה-90, ולכך שבהמשך ההרכב זכה לחשיפה ופופולריות בינלאומית עצומה במהלך העשור הראשון של המאה ה-21. ההצלחה הרבה לה זכה ההרכב נבעה בין היתר מן ההצלחה לה זכו מספר קלטות וידאו ההוויגלס אשר הופקו על ידי תאגיד השידור האוסטרלי. בארצות הברית קלטות וידאו אלו שודרו בערוץ דיסני. בשנת 1997 אולפני פוקס המאה ה-20 הפיקו סרט באורך מלא של הוויגלס בשם "The Wiggles Movie" אשר דורג במקום החמישי מבין הסרטים הרווחיים ביותר באוסטרליה ב-1998. בשנת 2003 ההרכב ביצע 12 הופעות חיות במדיסון סקוור גארדן שבניו יורק כאשר כל הכרטיסים לכל ההופעות נמכרו. באותה השנה הוויגלס הרחיבו את העסק לאסיה כאשר השיקו גרסה טייוונית של הוויגלס. בעקבות ההצלחה בטיוואן הוויגלס השיקו גם גרסה ספרדית של הוויגלס עבור ילדי אמריקה הלטינית, כאשר לתפקיד נבחרו אוסטרלים דוברי ספרדית. סדרות הטלוויזיה של ההרכב שודרו לאורך השנים במעל ל-100 מדינות שונות. וויצל'ר היה הראשון שעזב את ההרכב לאחר שההרכב הוציא את אלבומם הראשון "The Wiggles" ב-1991. פייג' פרש מההרכב ב-2006 מטעמי בריאות והוא הוחלף בסאם מורן, אך חזר להרכב באופן זמני ב-2012 כשהוא מחליף את מורן. בסוף 2012 פייג', קוק ופאט פרשו מההרכב. לאורך השנים נוספו להרכב דמויות קבועות נוספות (קפטן פת'רסורד, דורותי הדינוזאור, וואגס הכלב, והנרי התמנון) וכמו גם קבוצת הרקדניות "The Wiggly dancers" אשר כולם מופיעים באופן קבוע בתקליטורים, בתקליטי ה-DVD, ובסדרות הטלוויזיה של ההרכב. סרט באורך מלא The Wiggles Movie‏ (1997) - הופק על ידי אולפני פוקס המאה ה-20 הופעה של הוויגלס, 2005 הופעה של הוויגלס, 2007 הופעה של הוויגלס, 2018 הופעה של הוויגלס, 2022 מדיה וקבצים בנושא הוויגלס בוויקישיתוף אתר האינטרנט הרשמי של הוויגלס (באנגלית) הוויגלס, ברשת החברתית פייסבוק הוויגלס, ברשת החברתית אקס (טוויטר) הוויגלס, ברשת החברתית אינסטגרם הוויגלס, ברשת החברתית טיקטוק הוויגלס, ברשת החברתית LinkedIn הוויגלס, סרטונים בערוץ היוטיוב הוויגלס, במסד הנתונים הקולנועיים IMDb (באנגלית) הוויגלס, באתר אפל מיוזיק (באנגלית) הוויגלס, באתר ספוטיפיי הוויגלס, באתר Last.fm (באנגלית) הוויגלס, באתר AllMusic (באנגלית) הוויגלס, באתר MusicBrainz (באנגלית) הוויגלס, באתר דיזר הוויגלס, באתר Discogs (באנגלית) הוויגלס, באתר Songkick (באנגלית) הוויגלס, באתר בילבורד (באנגלית)